### NN 28/2015 (13.3.2015.), Izmjene i dopune Statuta Hrvatske komore dentalne medicine

HRVATSKA KOMORA DENTALNE MEDICINE

602

Na temelju članka 44. stavka 1. Zakona o dentalnoj medicini (»Narodne novine« br. 121/03, 117/08 i 120/09), te članka 27. točke 1. Statuta Hrvatske stomatološke komore (»Narodne novine« br. 44/04, 69/06 i 24/08), Skupština Hrvatske komore dentalne medicine (u daljnjem tekstu: Komora), uz suglasnost ministra zdravlja, na 8. izvanrednoj sjednici održanoj 13. prosinca 2014. godine donosi

IZMJENE I DOPUNE STATUTA

Članak 1.

U naslovu Statuta Komore, naziv »Hrvatska stomatološka komora« mijenja se i glasi »Hrvatska komora dentalne medicine«.

Članak 2.

Članak 5. Statuta Komore mijenja se i glasi:

»Komoru zastupa i predstavlja samostalno i pojedinačno predsjednik Komore i uz suglasnost predsjednika Komore zamjenik predsjednika Komore.«

Članak 3.

U članku 8. točki 17. Statuta Komore, iza riječi »odobrenje za samostalan rad (licencu)« dodaju se riječi »odnosno dozvolu za rad«.

Članak 4.

U članku 9. točki 1. Statuta Komore, iza riječi »i drugih pravnih osoba« dodaju se riječi »te po potrebi druge registre i evidencije;

U istom članku dodaju se nove točke 17. i 18. koje glase:

»18. inicira donošenje propisa kojima se utvrđuju ovlasti Komore u skladu s kriterijima europske prakse;

19. po potrebi osniva ili sudjeluje u osnivanju drugih pravnih osoba za potrebe provođenja djelatnosti Komore;«

Dosadašnja točka 17. istog članka Statuta postaje točka 20.

Članak 5.

U članku 45. točka 12. Statuta Komore mijenja se i glasi:

»12. sukladno općem aktu Komore izdaje, obnavlja i oduzima odobrenja za samostalan rad doktora dentalne medicine i dentalnih tehničara, te izdaje, obnavlja i oduzima dozvolu za rad dentalnih asistenata«;

Članak 6.

Članak 75. Statuta Komore mijenja se i glasi:

»Opći akti Komore objavljuju se na oglasnoj ploči Komore ili u »Narodnim novinama« kada je to predviđeno zakonom ili tim općim aktom.

Opći akti stupaju na snagu osmog dana od dana objave na oglasnoj ploči Komore, a kada je to opravdano može se odrediti da stupaju na snagu u kraćem ili duljem roku.

Opći akti Komore objavljuju se i u glasilu Komore.«

Članak 7.

Članak 78. stavak 2. Statuta Komore mijenja se i glasi:

»Glasila Komore iz stavka 1. ovog članka, dostavljaju se svim članovima Komore bez naknade.«

Članak 8.

Članak 84. stavak 1. Statuta Komore mijenja se i glasi:

»Doktoru dentalne medicine i dentalnom tehničaru koji je položio stručni ispit i koji je upisan u registar članova Komore, Izvršni odbor Komore izdat će odobrenje za samostalan rad (licencu).«

Iza stavka 1. dodaje se novi stavak 2. koji glasi:

»Odobrenje za samostalan rad (licencu) iz stavka 1. ovog članka, potpisuje odgovorna osoba ovlaštena za zastupanje Komore.«

Dosadašnji stavci 2. i 3. istoga članka postaju stavci 3. i 4.

Članak 9.

Članak 85. stavak 1. Statuta Komore mijenja se i glasi:

»Dentalnom asistentu koji je upisan u registar dentalnih asistenata, Izvršni odbor Komore izdat će dozvolu za rad.«

Iza stavka 1. dodaje se novi stavak 2. koji glasi:

»Dozvolu za rad iz stavka 1. ovog članka, potpisuje odgovorna osoba ovlaštena za zastupanje Komore.«

Dosadašnji stavci 2. i 3. istoga članka postaju stavci 3. i 4.

Članak 10.

Ove izmjene i dopune stupaju na snagu osmog dana od dana objave u »Narodnim novinama«.

Klasa: 030-02/14-03/08

Urbroj: 497-01/01-14-01

Zagreb, 13. prosinca 2014.

Predsjednik Komore

mr. sc. Hrvoje Pezo, dr. med. dent., v. r.

28 13.03.2015 Izmjene i dopune Statuta Hrvatske komore dentalne medicine